[{"text_idx": "#000002", "text": "Rydym yn falch o ddefnyddio cynnyrch a chyflenwyr Cymreig ble bynnag y bo\u2019n bosibl. Gweinwn frechdanau, baguettes, paninis a thatws pob ffres ynghyd a\u0302 chawliau cartref a phrydau ysgafn. Mae dewis o de, coffi, diodydd oer, cwrw a gwin ar gael hefyd. Hwyrach y cewch eich temtio i gael hufen ia\u0302 neu un o\u2019n cacennau cartref blasus. Cynigiwn fwydlen i blant hefyd, a dydyn ni ddim wedi anghofio am ein hymwelwyr bychain i barc y fferm \u2013 rydym yn hapus i gynhesu bwyd babi a photeli ac mae gennym ddigon o gadeiriau uchel."}, {"text_idx": "#000003", "text": "Ceisiwn ddarparu ar gyfer alergenau a chynigiwn ddewisiadau heb glwten a llaeth. Gofynnwch am weld ein rhestr alergenau neu ewch i siarad ag aelod o staff os oes gennych unrhyw ymholiadau cyn rhoi\u2019ch archeb. Gwnawn ein gorau i ddarparu ar eich cyfer."}, {"text_idx": "#000004", "text": "Rydym ar agor bob dydd o 10.00am i 5.00pm, gan weini\u2019n bwydlen lawn tan 4.00pm ac yna byrbrydau, cacennau a diodydd tan 5.00pm."}, {"text_idx": "#000006", "text": "Mae croeso i grwpiau ymweld a\u0302 chaffi Parc y Fferm, boed hynny am goffi a chacen neu am bryd amser cinio. Cysylltwch a\u0302 ni i gael manylion."}]